Buli muntu kinnoomu alina eddembe okweyagalira mu ddembe ly’obwebange wamu n’okwetaaya okumuweebwa ekirangiriro kino, awatali kwawula mu bantu kusinziira ku luse mwe bava, langi z’ensusu zaabwe, ekikula, olulimi, eddiini, endowooza z’eby’obufuzi oba ku nsonga endala, amawanga mwe basibuka oba embeerabantu mwe bava, ebyobugagga bye balina, obuzaale oba eddaala kwe bali. N’ekirala, tewali kwawula mu bantu okusinziira ku mbeera y’amawanga oba amatwale mwe bava mu byobufuzi, ennamula y’amateeka oba omutendera kwe gali mu nsi yonna, ka kibeere nga galina obwetwaze, geesigibwa bannansi baago, tegeetengeredde mu byobukulembeze oba nga galiko ekkomo mu kusalawo ku nsonga z’ebyobuyinza byago.